Diari Oficial de la Generalitat Valenciana


Sumari del DOGV 3881, del 20-11-2000 (2000/8807)

RESOLUCIÓ de 5 d'octubre de 2000, de la secretària general de la Conselleria de Justícia i Administracions Públiques, per la qual resol inscriure en la Secció Primera del Registre de Col·legis Professionals i Consells Valencians de Col·legis Professionals, i se li assigna el número vuitanta-sis, al Col·legi Oficial de Fisioterapeutes de la Comunitat Valenciana, i inscriure igualment els seus Estatuts.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3881

Data del DOGV
:   20-11-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/8807


Data del document
:   05-10-2000

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * reglament intern
    * professió paramèdica
    * legislació
    * col·legi professional

RESOLUCIÓ de 5 d'octubre de 2000, de la secretària general de la Conselleria de Justícia i Administracions Públiques, per la qual resol inscriure en la Secció Primera del Registre de Col·legis Professionals i Consells Valencians de Col·legis Professionals, i se li assigna el número vuitanta-sis, al Col·legi Oficial de Fisioterapeutes de la Comunitat Valenciana, i inscriure igualment els seus Estatuts. [2000/S8807]
  
Vist l'expedient d'inscripció registral instruït a instància del senyor Juan López Boluda, en nom i representació, i com a president de la Comissió Gestora del Col·legi Oficial de Fisioterapeutes de la Comunitat Valenciana, en què sol·licita la inscripció en el Registre de Col·legis Professionals i de Consells Valencians de Col·legis Professionals de la Comunitat Valenciana dels Estatuts i de la Junta de Govern del mencionat Col·legi, en base als següents
  
Fets
  
Primer. Que la Llei 1/2000, de 30 de març, de la Generalitat Valenciana, publicada en el Diari Oficial de la Generalitat Valenciana, de data 4 d'abril, va crear el Col·legi Oficial de Fisioterapeutes de la Comunitat Valenciana, i va establir l'obligació per al Col·legi de remetre a l'òrgan competent de la Generalitat l'acta de l'Assemblea Constituent, els Estatuts del Col·legi, i la composició dels seus òrgans de govern, per a la inscripció registral.
  
Segon. Que el senyor Juan López Boluda va presentar el 4 de juliol passat l'acta de l'Assemblea Constituent del mencionat Col·legi, celebrada el 17 de juny de 2000, així com els Estatuts que s'hi aproven, per al control de legalitat, i es va requerir la correcció de determinades deficiències, que el 21 de setembre passat, han sigut definitivament esmenades.
  
Tercer. Que en dita Acta consta la següent composició de la Junta de Govern elegida en la mencionada Assemblea Constituent: degà: Juan López Boluda; vicedegà: Vicente Bou Vázquez; secretària: Vicenta Fortuny Almudever; tresorera: Mª Hortensia Vaello Mira; vocals: Celedonia Igual Camacho; Antonio Font Parra; Antonio Pascual Leiva; José Francisco Meliá Oliva; Juan Francisco Teruel Anaya; delegats territorials: Vicente Toledo Pérez (província d'Alacant) i José Cantavella Laínez (província de Castelló).
  
Quart. El text annex dels Estatuts del Col·legi Oficial de Fisioterapeutes de la Comunitat Valenciana, objecte d'inscripció, queda incorporat íntegrament a la present Resolució, i es dóna ací per reproduït.
  
Fonaments de dret
  
Primer. Que els Estatuts contenen totes les determinacions exigides en l'article 10 de la Llei 6/1997, de 4 de desembre, de la Generalitat Valenciana, de Consells i Col·legis Professionals.
  
Segon. Que han sigut aprovats amb els requisits i formalitats previstos en dit article, i s'ha aportat la documentació exigida per la Llei 1/2000, de 30 de març, de la Generalitat Valenciana, de Creació del Col·legi Oficial de Fisioterapeutes de la Comunitat Valenciana, per a la seua inscripció registral.
  
Tercer. Que aquesta Secretaria General és competent perquè així ho disposa l'article 6.1 de la Llei 6/1997, de 4 de desembre, i en virtut de les atribucions que té conferides pels decrets 13/1999, i 91/1999, de 30 de juliol, sobre assignació de competències a la Presidència i a les conselleries, i d'Aprovació del Reglament Orgànic i Funcional de la Conselleria de Justícia i Administracions Públiques, respectivament, i en relació amb el Decret 123/1986, de 20 d'octubre, del Consell de la Generalitat Valenciana, pel qual es Crea el Registre de Col·legis Professionals i de Consells Valencians de Col·legis Professionals de la Comunitat Valenciana.
  
Vistos l'article 36 de la Constitució i l'article 31.22 de l'Estatut d'Autonomia de la Comunitat Valenciana; la Llei 6/1997, de 4 de desembre, de la Generalitat Valenciana, de Consells i Col·legis Professionals de la Comunitat Valenciana; la Llei 2/1974, de 13 de febrer, de Col·legis Professionals, amb les seues modificacions posteriors, en els seus preceptes bàsics; La Llei 1/2000, de 30 de març, de la Generalitat Valenciana, de Creació del Col·legi Oficial de Fisioterapeutes de la Comunitat Valenciana i altres disposicions complementàries, resolc:
  
Inscriure en la Secció Primera del Registre de Col·legis Professionals i Consells Valencians de Col·legis Professionals al Col·legi Oficial de Fisioterapeutes de la Comunitat Valenciana, i assignar-li el número vuitanta-sis, inscriure igualment els seus Estatuts i la composició de la seua Junta de Govern que consta en l'antecedent de fet tercer.
  
Contra aquesta resolució que posa fi a la via administrativa es podrà interposar, potestativament, recurs de reposició davant del mateix òrgan que ha dictat l'acte, en el termini d'un mes comptat des de l'endemà al de la seua notificació, o bé, recurs contenciós administratiu davant del Jutjat Contenciós Administratiu de València, en el termini de dos mesos comptats des de l'endemà al de la seua notificació. Tot això de conformitat amb allò que s'ha establit en els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú i en els articles 8 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.
  
València, 5 d'octubre de 2000.- La secretària general: Carmen Galipienso Calatayud.
  
Col·legi de Fisioterapeutes de la Comunitat Valenciana
  
Estatuts
  
Definició, àmbit territorial i fins
  
Pròleg
  
La fisioteràpia és una professió titulada i col·legiada en l'àmbit de la Comunitat Valenciana, que presta servei a la societat en interés públic mitjançant l'aplicació de la ciència i les tècniques de la fisioteràpia, en ordre a l'efectivitat del dret a la salut, com són mitjans físics i naturals, calor i la llum i sobre tot l'aplicació de les mans realitzant masoteràpia, segons els estudis universitaris que es troben regulats en el Reial Decret 2.965/1980, de 12 de desembre.
  
En l'exercici de dita professió, el fisioterapeuta queda sotmés a la normativa jurídica emanada de l'Estat i de la Comunitat Valenciana, a les prescripcions del present Estatut, al compliment de les normes Deontològiques de la professió de fisioteràpia.
  
El Col·legi Oficial de Fisioterapeutes de la Comunitat Valenciana, es crea segons Llei 1/2000, de 30 de març, després de la promulgació de la Llei 6/1997, de 4 desembre, de Consells i Col·legis Professionals de la Comunitat Valenciana.
  
Article 1
  
El Col·legi de Fisioterapeutes de la Comunitat Valenciana és una corporació de dret públic, amb personalitat jurídica pròpia i plena capacitat per al compliment dels seus fins.
  
Article 2
  
L'àmbit territorial del Col·legi és tota la Comunitat Valenciana.
  
Article 3
  
Correspon a la Junta de Govern fixar la seu social del Col·legi dins de la ciutat de València (provisionalment la seu social serà al carrer Concepció Arenal 2-2a de Massanassa, 46862, telèfon i fax 96 125 25 48) i establir si cal, una delegació en les altres dos capitals de la comunitat, o tantes altres com s'entenga convenient.
  
Article 4
  
L'objecte del Col·legi és dotar els fisioterapeutes amb una institució de defensa i representació dels seus interessos que, a més a més, contribuïsca a proveir la població d'una assistència sanitària progressivament millor.
  
Article 5
  
Els fins essencials del Col·legi són els que disposen les lleis i especialment:
  
a) L'ordenació i custòdia de l'exercici professional de la fisioteràpia, segons les normes i principis de la deguda aplicació.
  
b) La representació i defensa dels interessos generals dels fisioterapeutes i de la fisioteràpia i particularment, en les seues relacions amb l'administració i amb les institucions sanitàries.
  
c) Vetlar perquè la fisioteràpia constituïsca un mitjà adequat per a la millora de l'atenció a la salut dels ciutadans.
  
d) Promoure i estendre la integració de la fisioteràpia en l'estructura sanitària.
  
Article 6
  
Per al compliment dels seus fins, el Col·legi té atribuïdes les funcions següents:
  
a) Vetlar perquè l'exercici professional responga, en nombre de professionals i en qualitat, a les necessitats de la població.
  
b) Dictar un codi deontològic de la professió i tenir cura del seu respecte i seguiment, i exercir, si cap, mesures disciplinàries.
  
c) Participar en els òrgans consultius de l'administració en la matèria de competència de cada una de les professions, quan aquella ho vulga o resulte de les disposicions aplicables.
  
d) Dotar-se amb els recursos humans, materials i econòmics proporcionats a la seua entitat i finalitats, i mantenir l'estructura col·legial en condicions d'atendre els seus objectius.
  
e) Promoure i dur a terme tot tipus d'activitats de millora de la condició professional i humana dels col·legiats.
  
f) Vigilar que la utilització del nom i l'exercici de les tècniques pròpies de la fisioteràpia s'adeqüen a les normes sobre intrusisme professional, de la mateixa manera que ha d'evitar la competència deslleial entre col·legiats.
  
g) Emetre informes i dictàmens relatius a la fisioteràpia i al seu exercici professional.
  
h) I tantes altres funcions s'ajusten a la naturalesa del Col·legi i als interessos de la fisioteràpia i dels seus professionals.
  
Reglament de règim intern
  
Article 7
  
Per tal d'articular la mecànica col·legial i de fer-la el més pràctica possible, la Junta de Govern pot proposar a l'aprovació de l'Assemblea un Reglament de Règim Intern.
  
Relacions institucionals
  
Article 8
  
En els aspectes institucionals i corporatius que normativament corresponguen a la Generalitat, el Col·legi es relaciona amb el departament de Justícia.
  
En tot el que fa referència al contingut de la professió, la relació s'estableix amb el Departament de Sanitat i Seguretat Social.
  
Els col·legiats
  
La incorporació al Col·legi
  
Article 9
  
El Col·legi de Fisioterapeutes de la Comunitat Valenciana ha d'incorporar tots els fisioterapeutes que exercisquen la professió o que, sense exercir-la, vulguen integrar-se, i ostenten la titulació de Diplomat en Fisioteràpia, d'acord amb el Reial Decret 2.965/1980, del 12 de desembre, o amb les normes d'homologació de títols estrangers, aquells que tinguen l'especialitat de fisioteràpia reglamentada al Decret, del 26 de juliol de 1957, i els professionals habilitats amb anterioritat al citat Decret per exercir la fisioteràpia.
  
Article 10
  
La incorporació al Col·legi és preceptiva per a l'exercici professional de la fisioteràpia dins de l'àmbit de la Comunitat Valenciana, sense perjuí d'allò que s'ha disposat en l'article 3 de la Llei 2/1974, de 13 de febrer, dels Col·legis Professionals, segons la redacció donada per la Llei 7/1997, de 14 d'abril, de Mesures Alliberadores en Matèria de Sòl i de Col·legis Professionals.
  
Article 11
  
A proposta de la Junta Directiva, l'Assemblea General pot reconéixer com a membres honoraris del Col·legi persones de reconeguda transcendència per a la fisioteràpia així com decidir respecte de l'atorgament de distincions.
  
Article 12
  
Seran admesos al Col·legi aquells que així ho sol·liciten amb expressió de les dades d'identificació personal i professional i acrediten disposar d'alguna de les titulacions indicades en l'article 9, a més a més, de fer efectius els drets de col·legiació.
  
Els fisioterapeutes que acrediten la seua pertinença a entitats constituïdes per a l'exclusiva representació abans del dia i els que estiguen col·legiats o procedisquen d'altres col·legis de Fisioterapeutes, podran gaudir de l'exempció parcial dels drets de col·legiació que fixe la Junta.
  
Podran gaudir de la mateixa exempció parcial, la col·legiació dels fisioterapeutes que en un termini inferior a tres anys hagueren causat baixa amb motiu d'un trasllat professional.
  
Article 13
  
La sol·licitud ha de ser expressament admesa, o bé raonadament rebutjada, en el termini de trenta dies i, en cas d'arribar a bon fi, faculta per a l'exercici dels drets que estableixen aquests Estatuts i reconeixen les lleis i obliga al compliment dels deures que s'instauren.
  
La falta de col·legiació exclou tota possibilitat d'exercir legítimament la fisioteràpia. Excepte que la Junta autoritze per a l'actuació de determinats actes concrets.
  
Pèrdua de la condició de col·legiat
  
Article 14
  
Són motius de pèrdua de la condició de col·legiat:
  
a) La defunció.
  
b) L'admissió de la baixa voluntària justificada en el cessament de l'activitat professional.
  
c) El descobert en l'import dels drets corresponents a sis mesos de col·legiació.
  
d) L'expulsió, acordada en el corresponent expedient disciplinari.
  
e) La incapacitat legal de no exercir la fisioteràpia.
  
Drets dels col·legiats
  
Article 15
  
Els col·legiats gaudiran dels següents drets:
  
a) Exercir la fisioteràpia segons els criteris deontològics i professionals reconeguts.
  
b) Participar en l'activitat col·legialment i especialment, en les assemblees, en les quals poden prendre part amb veu i vot.
  
c) Constituir-se en candidats i elegir els càrrecs directius.
  
d) Utilitzar les dependències col·legials, segons es regule, i beneficiar-se de l'assessorament, dels serveis, programes i altres avantatges que el Col·legi pose a l'abast dels seus membres.
  
e) Accedir a la documentació i assentaments oficials del Col·legi i obtenir certificats i rebre informació sobre qüestions d'interés relacionades amb la fisioteràpia.
  
f) Fer referència a la condició de col·legiat i disposar del carnet que ho acredite.
  
g) Tantes altres com els reconeguen les lleis.
  
Deures dels col·legiats
  
Article 16
  
Els col·legiats han de complir els següents deures:
  
a) Respectar i atenir-se a les normes col·legials.
  
b) Contribuir al manteniment del Col·legi fent puntualment efectius els càrrecs degudament aprovats que els siguen presentats.
  
c) En tant que exerciren la professió, respectar els principis deontològics.
  
d) Informar el Col·legi dels canvis en les seues dades personals i professionals.
  
e) Posar en coneixement del Col·legi els fets i circumstàncies que puguen incidir en la vida col·legial o en l'exercici de la fisioteràpia.
  
f) Exercir fidelment els càrrecs per als quals foren elegits, i respondre a la confiança depositada, sempre que no ho impediren causes inevitables.
  
g) Prendre part en les assemblees en la mesura que ho permeten les seues circumstàncies.
  
h) Respectar la dedicació professional i les circumstàncies personals d'altres companys i en especial el secret professional.
  
Règim disciplinari
  
Article 17
  
Els col·legiats que infringiren els deures professionals o incompliren les normes col·legials poden ser objecte d'un expedient disciplinari que determine la responsabilitat i la sanció que sobrevinga.
  
Article 18
  
S'entén motiu d'expedient disciplinari:
  
a) L'incompliment dels Estatuts i altres normes col·legials i dels principis deontològics que inspiren la professió.
  
b) La desatenció de les obligacions econòmiques degudament establides i comunicades. El descobert de l'import dels drets corresponents a sis mesos de col·legiació és motiu d'expulsió.
  
c) La realització d'accions contràries al bon crèdit de la fisioteràpia, dels seus professionals, en conjunt o individualment, i del Col·legi.
  
d) L'incompliment dels deures professionals respecte dels pacients.
  
e) L'obstrucció deliberada de les mesures col·legials.
  
f) L'encobriment de l'intrusisme.
  
Article 19
  
Les faltes que acrediten els expedients disciplinaris poden ser qualificades com a molt greus, greus i lleus, en funció del seu abast i entitat.
  
Article 20
  
Les sancions es graduen segons les faltes.
  
1) Les faltes qualificades com a lleus poden meréixer una amonestació privada o pública aplicada pel degà.
  
2) Les faltes qualificades com a greus poden meréixer una amonestació pública amb advertència de suspensió o d'expulsió, o la suspensió de l'exercici dels drets resultants de la condició de col·legiat superior a un any sense excedir de tres anys.
  
3) Les faltes qualificades com a molt greus poden meréixer la suspensió dels drets resultants de la condició de col·legiat per un període superior a un any sense excedir de tres anys.
  
Article 21
  
Aquells que tinguen coneixement de la concurrència d'algun fet que puga ser motiu d'expedient ha de comunicar-ho a la Junta perquè decidisca, segons criteri majoritari, respecte de l'obertura o no d'expedient disciplinari o de la directa aplicació d'una sanció lleu, si així és considerada la infracció.
  
1) Si l'autor dels fets forma part de la Junta, és necessari un mínim de cinc col·legiats per promoure l'obertura d'expedient el qual és en aquest cas, preceptiu, siga quin siga l'abast de la infracció.
  
2) Coneguts els fets, la Junta ha d'informar l'autor en el termini de deu dies, i concedir-li un nou termini de cinc dies perquè puga presentar un plec de descàrrecs.
  
3) A la vista de la contestació, la Junta ha d'adoptar, en el termini de deu dies, alguna de les següents decisions:
  
a) Arxivar les actuacions.
  
b) Qualificar els fets com a constitutius d'una falta lleu i aplicar la sanció corresponent, segons criteri majoritari.
  
c) Qualificar la infracció com a greu o molt greu, formalitzar l'obertura d'expedient i designar un instructor.
  
4) De l'expedient que es promou, segons l'apartat c) antecedent, s'ha de fer càrrec l'instructor, el qual es nomena per sorteig entre cinc socis lliurement designats per la Junta.
  
5) Dins dels cinc dies següents a la seua designació, l'instructor ha de comunicar el seu nomenament al col·legiat i els càrrecs que se li imputen, a fi que puga manifestar, verbalment o per escrit, el que siga del seu interés en un termini que no excedisca de deu dies.
  
6) L'instructor pot emprar fins a un màxim de trenta dies des que transcórrega el termini de deu dies per reunir les proves que necessite, qualificar els fets i resoldre l'expedient així com, si fa el cas, proposar a la Junta l'aplicació de la sanció corresponent.
  
7) Una vegada rebuda la proposta de resolució de l'expedient, aquest fet ha de ser immediatament comunicat a l'interessat i oferir-li un nou termini de tres dies perquè faça les últimes al·legacions.
  
8) La Junta ha de decidir respecte de la resolució i proposta de sanció segons criteri majoritari, del qual no està exclòs el component que va ser objecte de l'expedient i notificar-ho fefaentment al col·legiat, dins del termini de quinze dies des que transcórreguen els deu dies oferits segons l'apartat antecedent.
  
9) Els terminis de l'expedient poden ser justificadament ampliats segons decisió inapel·lable de l'instructor.
  
10) La notificació ha de ser raonada i fefaentment comunicada i fer menció dels recursos legals possibles.
  
Impugnació dels expedients disciplinaris
  
 i règim d'acords
  
Article 22
  
Contra la resolució dels expedients disciplinaris, igualment que respecte de tots els actes i acords col·legials, els interessats poden interposar recurs de reposició davant del mateix Col·legi, en un termini d'un mes des del següent en què siguen notificats.
  
El recurs d'alçada queda reservat per a quan es constituïsca el Consell General de Col·legis de Fisioterapeutes.
  
Contra la resolució d'aquests recursos és competent la jurisdicció contenciosa administrativa.
  
Article 23
  
Correspon a la Junta Directiva resoldre els recursos de reposició en el termini d'un mes des que van ser interposats, segons criteri majoritari del qual no està exclòs el membre de la Junta que l'haguera interposat o haguera de resultar expressament afectat per la resolució.
  
Article 24
  
Els actes i decisions col·legials no són executius mentre no hagen adquirit fermesa o estiguen pendents de recurs.
  
Excepcionalment, la junta pot acordar l'eficàcia provisional dels acords pendents de recursos, sempre que no siguen irreparables, si resulten finalment impugnats i són necessaris per a la mecànica col·legial.
  
En tot cas, la junta ha de respondre del perjuí que causaren.
  
Òrgans de govern
  
Article 25
  
L'Assemblea General de Socis és l'òrgan sobirà del Col·legi i la Junta de Govern és el de direcció i d'administració.
  
L'Assemblea General
  
Article 26
  
L'Assemblea General està integrada per tots els col·legiats degudament incorporats al Col·legi que no estiguen afectes a una sanció que els impedisca l'exercici d'aquest dret.
  
Article 27
  
Les assemblees poden ser ordinàries o extraordinàries.
  
El Col·legi ha de celebrar, com a mínim, dues assemblees ordinàries cada any. La primera, dins del primer trimestre, a fi de sotmetre a l'aprovació dels col·legiats la memòria i els comptes de l'exercici precedent, la segona, l'últim trimestre, per aprovar el pressupost i el programa d'actuació de l'any següent.
  
Article 28
  
El Col·legi ha de convocar la celebració d'Assemblea Extraordinària quan ho decidira la Junta o ho sol·licite, com a mínim, el quinze per cent dels col·legiats per tal de tractar els assumptes que hagen motivat la decisió.
  
La sol·licitud cal dirigir-la al secretari, i indicar els assumptes que hagin de ser tractats i obliga la Junta a convocar-la en el termini de 30 dies.
  
Article 29
  
El degà del Col·legi ha de fer saber als col·legiats la convocatòria de l'Assemblea amb 15 dies d'antelació, i indicar, a més a més del lloc, el dia, l'hora i l'ordre del dia.
  
Presideix les assemblees el degà del Col·legi, qui dirigeix els debats segons criteri de lliure i responsable participació.
  
L'assisteix el secretari de la Junta de Govern, encarregat d'estendre acta de la sessió, i els altres membres de la Junta.
  
Article 30
  
Les votacions es decideixen segons criteri majoritari dels assistents lliurement expressat pels col·legiats, segons qualsevol altre criteri democràtic decidit per l'Assemblea i els acords són efectius des que siguen aprovats.
  
Article 31
  
L'Assemblea s'entén vàlidament constituïda en primera convocatòria, quan ha concorregut la majoria dels col·legiats i, en segona, siga quina siga la participació.
  
Independentment del quòrum de participació i de la majoria qualificada que siga preceptiva, cal una majoria de dos terços per aprovar:
  
a) L'adquisició, la venda i alienació o gravamen d'immobles.
  
L'establiment d'acords o convenis que vinculen el Col·legi més enllà del temps d'exercici de la Junta que els propose.
  
c) L'ampliació o reducció del pressupost aprovat basat en circumstàncies excepcionals.
  
La segregació territorial del Col·legi i l'agrupació amb altres col·legis de Fisioterapeutes.
  
La modificació dels Estatuts
  
Per disposar el cessament del degà o la Junta o algun dels seus membres. Si prosperara dita moció continuaran en funcions provisionalment, i s'hauran de convocar en el termini de trenta dies noves eleccions a Junta de Govern. En el supòsit que no prospere no podrà tornar-se a promoure una altra moció en el termini d'un any.
  
Article 32
  
Correspon a l'Assemblea i són indispensables, a més a més de les funcions que establisquen les lleis i de les que consten relacionades en l'article anterior, les següents:
  
a) La liquidació del pressupost vençut i del balanç de la corporació i l'aprovació de l'activitat de l'exercici precedent.
  
b) L'aprovació del pressupost i del programa d'actuació.
  
c) El seguiment i control de l'activitat de la Junta de Govern.
  
d) L'aprovació del Reglament de Règim Intern i de la seua modificació.
  
e) La fixació de les aportacions econòmiques extraordinàries.
  
f) La confirmació dels càrrecs directius que hagueren estat substituïts amb motiu de vacant.
  
La junta de govern
  
Article 33
  
La Junta de Govern té encomanada la direcció i administració del Col·legi i constitueix l'òrgan executiu del mandat de l'Assemblea, dels preceptes continguts en aquests Estatuts i del Reglament que es dicte, així com de les normes que regulen el règim col·legial.
  
Article 34
  
La Junta de Govern, és de caràcter col·legial i està integrada pel degà, el vicedegà, un secretari, un tresorer i de tres a cinc vocals
  
A més a més, els candidats a la Junta poden decidir integrar com a vocals de la seua candidatura un representant territorial per cada una de les províncies de la Comunitat Valenciana.
  
També es podrà agregar les comissions de treball que calguen per al bon funcionament del Col·legi.
  
Article 35
  
Poden formar part de la Junta tots els col·legiats majors d'edat que gaudisquen de la plenitud dels seus drets i acrediten un any de col·legiació.
  
Article 36
  
La Junta de Govern s'ha de reunir una vegada al mes, excepte aquell que s'entenga de vacances i tantes com ho decidira el degà o ho sol·liciten tres dels seus integrants.
  
Correspon al secretari convocar les reunions de la Junta amb cinc dies d'antelació i expressió de l'ordre del dia i, si bé l'assistència és obligatòria, llevat de causa justificada, els vocals territorials poden excusar la seua assistència a les reunions ordinàries.
  
És el degà qui presideix les juntes i dirigeix les discussions.
  
Els acords s'adopten per majoria dels integrants i el vot diriment del degà ha de decidir els empats.
  
Article 37
  
Són funcions de la Junta de Govern:
  
a) L'execució dels acords de l'Assemblea.
  
b) La gestió i l'administració del Col·legi i dels seus interessos.
  
c) La representació del Col·legi en tots els àmbits de la seua activitat, personalitzada, llevat d'expressa delegació de la Junta, en el degà.
  
d) La fixació de l'import dels drets d'incorporació i de les quotes ordinàries de percepció periòdica i l'acceptació de les atribucions patrimonials que reba el Col·legi.
  
e) La tramitació i resolució dels expedients disciplinaris i l'aplicació de les sancions.
  
f) La resolució de les sol·licituds de col·legiació.
  
g) L'elaboració del pressupost i del programa d'actuació.
  
h) La preparació dels assumptes que hagen de ser sotmesos a l'Assemblea i tenir cura de tots els aspectes referents a la seua celebració.
  
i) Redactar el Reglament de Règim Intern que decideix sotmetre a l'aprovació de l'Assemblea.
  
j) Constituir seccions o comissions d'estudi, seguiment o promoció de qüestions d'interés per als fisioterapeutes.
  
k) La resolució dels imprevistos que presente l'activitat col·legial i l'exercici de totes aquelles funcions pròpies del Col·legi que no estiguen expressament atribuïdes a l'Assemblea.
  
La Junta pot apoderar qui decidisca per a l'exercici de les funcions delegables.
  
El degà
  
Article 38
  
A més a més de les funcions resultants d'aquests Estatuts, el degà té especialment atribuïdes les següents:
  
a) La representació del Col·legi en tots els àmbits en els quals intervinga la corporació i davant de tota classe d'organismes i d'entitats públiques i privades.
  
Per tant, pot intervenir en tot tipus de procediments judicials i administratius, per si mateix, en la qualitat que ostenta, bé atorgant poders en favor d'advocats, procurador o altres mandataris.
  
b) Contractar i dur a terme tot tipus d'actes i documents propis de la gestió i administració col·legials, inclosos els que siguen propis del gir i tràfic econòmic, bancari i financer.
  
c) Subscriure i atorgar contractes, documents i convenis d'interés del Col·legi.
  
d) És depositari de la firma i segell del Col·legi.
  
e) Juntament amb el secretari i el tresorer, indistintament, té la firma dels documents del tràfic econòmic.
  
f) En general, és el responsable de fer efectius els acords de la Junta de Govern.
  
g) I, pot adoptar les mesures que siguen necessàries per al compliment de l'objecte col·legial, sempre que no consten diferentment assignades, si bé haurà de sol·licitar la ratificació a la Junta en la primera reunió que se celebre.
  
El degà està facultat per apoderar l'exercici de les funcions delegables en favor de qui autoritze la Junta.
  
El vicedegà
  
Article 39
  
A més a més de les tasques específicament assignades per al degà, el vicedegà l'ha d'assistir en l'exercici de les seues funcions i substituir-lo en qualsevol cas de vacant.
  
El secretari
  
Article 40
  
A més a més de les tasques assignades en aquests Estatuts, el secretari ha de reflectir en acta les reunions dels òrgans del Col·legi i autentificar-les firmant-les amb el degà, expedeix certificats i testimonis i és depositari i responsable de la documentació col·legial.
  
Així mateix, és qui té atenció de l'organització administrativa i laboral del Col·legi i del compliment de les obligacions oficials.
  
Té assignada la custòdia dels períodes electorals, durant els quals dóna fe de la recepció i tràmit de documentació, és depositari dels vots rebuts per correu i qualifica i fa el recompte dels emesos.
  
Firma amb el degà i el tresorer, indistintament, els documents relatius al gir econòmic del Col·legi.
  
El tresorer
  
Article 41
  
El tresorer té assignada les funcions comptables i econòmiques del Col·legi i, per tant, d'emplenar i custodiar els llibres.
  
Li correspon proposar a la Junta l'elaboració del pressupost pròxim i la liquidació de què haja vençut.
  
Té assignada la gestió dels recursos econòmics i patrimonials i l'efectivitat dels pagaments i cobraments, sempre amb el vist-i-plau del degà i la seua firma o la del secretari, indistintament, i el seguiment dels fons col·legials i la determinació de les disponibilitats econòmiques.
  
Els vocals
  
Article 42
  
Els vocals tenen atribuïdes les funcions que els assigne la Junta o el degà i, en general, la prestació de la seua ajuda i col·laboració en el desenrotllament de les tasques de la Junta i de l'Assemblea.
  
Els vocals territorials tenen assignada, a més a més, la representació en la Junta dels fisioterapeutes del seu àmbit.
  
Article 43
  
Correspon als vocals suplir els casos de vacant, justificats en acreditades causes de força major, d'algun dels membres de la Junta de Govern, excepte el degà, sempre que no es prolonguen més allà de seixanta dies, i també els de renúncia o dimissió que accepte el degà.
  
Si la falta ha de superar el temps establit en l'apartat antecedent, la Junta l'ha de cobrir nomenant un substitut. El càrrec vacant amb motiu d'aquesta substitució ha de ser igualment cobert per la Junta.
  
En tot cas, la substitució ha de ser sotmesa a la ratificació de la primera Assemblea General que se celebre.
  
Les absències i les vacants del degà que no superen els seixanta dies són cobertes pel vicedegà. Més enllà, cal un pronunciament de l'Assemblea convocada en sessió extraordinària per la Junta, referent a la pròrroga de la vacant o a la definitiva suplència pel vicedegà.
  
Article 44
  
L'exercici dels càrrecs electius del Col·legi és gratuït, si bé poden ser reembossades les despeses que comporte.
  
Article 45
  
El mandat de la Junta és per quatre anys i els seus membres poden ser reelegits per a ocupar el mateix càrrec. Excepte allò que s'ha disposat en l'article 31
  
Les eleccions
  
Article 46
  
Les eleccions s'han de convocar amb suficient antelació perquè la renovació no excedisca el mandat de la Junta.
  
La convocatòria comporta:
  
a) La publicitat del cens de col·legiats i la possibilitat de corregir-lo en un termini que no excedisca de cinc dies.
  
b) La disposició d'un termini de vuit dies perquè els candidats presenten les seues candidatures a la seu del Col·legi.
  
c) Una vegada revisat el cens, la Junta ho ha de fer públic, igualment respecte de les candidatures degudament presentades en un termini de cinc dies.
  
d) La fixació del lloc, del dia i l'horari de les eleccions en una sessió única que s'ha de celebrar abans que transcórreguen vint dies des de la promulgació dels candidats.
  
Article 47
  
Les candidatures segueixen el sistema d'una llista tancada que reflectisca els noms i els càrrecs als quals opten.
  
Cal que el candidat a degà presente breument les circumstàncies dels candidats i que acredite el suport de la firma d'un cinc per cent del cens, i també que decidisca la designació de qui haja de ser el seu interventor en les eleccions.
  
Article 48
  
El vot és personal, secret i intransferible i ha de fer constar exclusivament la candidatura seleccionada o bé optar pel vot en blanc.
  
Els electors que preferisquen votar per correu, han de remetre certificat a la secretaria del Col·legi. El sobre certificat ha de contenir una còpia del document nacional d'identitat i del carnet de col·legiat, o de l'últim rebut de la quota col·legial, a més a més d'un sobre blanc i tancat dins del qual figure la papereta de vot o constància mecanografiada de la candidatura triada.
  
Els vots que no reuniren els requisits expressats o que siguen rebuts després del dia previ a les eleccions són nuls.
  
Article 49
  
La presidència de la mesa electoral ha d'estar permanentment ocupada per algun membre de la Junta de Govern, assistit per dos interventors i un més per cada candidatura que l'haguera designat.
  
Una vegada obertes les eleccions el president de la mesa ha d'oferir als electors una urna suficientment garantida perquè prèvia comprovació de la constància del votant en el cens per part dels interventors, depositen la seua papereta de vot.
  
Abans que concloga l'horari d'eleccions, el secretari de la Junta ha d'introduir a l'urna els vots degudament rebuts per correu.
  
Article 50
  
Una vegada siga fixada l'hora per al tancament de l'urna, el secretari i els interventors han de procedir al recompte dels vots i a la proclamació del candidat electe.
  
Els empats es dirimeixen en favor del candidat a degà de més antiguitat col·legial.
  
Els incidents de la jornada i el resultat de la votació han de constar en un acta electoral firmada pel secretari i els interventors.
  
Article 51
  
La proclamació de la nova Junta, la composició de la qual ha de ser comunicada a la Generalitat Valenciana en el termini de deu dies, converteix la cessant en Junta en funcions, encarregada, únicament, del tràmit col·legial ordinari i de convocar, abans que transcórreguen 15 dies, una reunió d'ambdues juntes per al traspàs de poders.
  
Durant els noranta dies següents al traspàs de poders, els membres de la Junta renovada poden ser convocats tantes vegades com convinga a la transferència de govern.
  
Règim econòmic
  
Article 52
  
El Col·legi té plena capacitat i pot accedir a qualsevol forma de legítima titularitat de béns i drets idonis per al compliment de les seues finalitats.
  
Article 53
  
Constitueixen els recursos del Col·legi:
  
a) Les quotes i drets d'incorporació fixats per la Junta de Govern.
  
b) Les quotes periòdiques que fixe la Junta.
  
c) Les derrames o aportacions extraordinàries aprovades per l'Assemblea.
  
d) Els drets i taxes que eventualment fixe la Junta per als serveis col·legials.
  
e) Els rèdits i rendiments resultants del patrimoni del Col·legi.
  
f) Les donacions, subvencions i atribucions gratuïtes o condicionades que reba el Col·legi i accepte la Junta.
  
g) En general, els increments patrimonials legítimament adquirits.
  
Article 54
  
La previsió d'ingressos i de despeses ha de constar reflectida en el pressupost anual del Col·legi que la Junta presente a l'aprovació de l'Assemblea.
  
Una vegada aprovat, el pressupost només pot ser raonadament augmentat o reduït per circumstàncies excepcionals, si així ho acorda la majoria qualificada establida en l'article 31.
  
Article 55
  
Els membres de la Junta són mancomunadament responsables de la custòdia del patrimoni col·legial, de la seua administració i destinació, d'acord amb les finalitats de la corporació.
  
Extinció del Col·legi
  
Article 56
  
El Col·legi de Fisioterapeutes de la Comunitat Valenciana té voluntat de permanència i ha estat constituït indefinidament per al compliment dels seus fins.
  
Malgrat això, l'Assemblea pot decidir la dissolució sempre que concórrega alguna de les circumstàncies previstes en el Reglament de Col·legis Professionals de la Comunitat Valenciana o s'acredite la impossibilitat permanent de complir els seus fins, en una reunió monogràfica l'assistència a la qual no siga inferior a la meitat del cens i l'acord de dissolució siga aprovat pels dos terços.
  
Disposicions transitòries
  
Primera
  
Fins que siga efectiva l'elecció de la Junta de Govern, la Comissió Gestora es manté com a Junta en funcions, autoritzada per a culminar la fase constituent, segons els preceptes dels estatuts i la interpretació que dicte el seu millor criteri, en relació amb els preceptes d'aplicació.
  
Segona
  
Les candidatures a les primeres eleccions de la Junta no han d'acreditar l'antiguitat dels candidats ni cal que es presenten avalades. No cal tampoc l'antelació en la publicitat del cens i la Junta resultant de les primeres eleccions té una vigència de dos anys.
  
Tercera
  
La Junta queda autoritzada perquè incorpore les modificacions d'aquests Estatuts que prescriga la Generalitat Valenciana.
  
Quarta